open-index/open-wikipedia-markdown huggingface dataset:
Rodrigo Gomes dos Santos

**Rodrigo Gomes dos Santos** (enam tuntud kui **Rodrigão**; sündinud 13. oktoobril 1993 Belmontes) on Brasiilia jalgpallur, kes mängib ründajana Brasiilia esiliiga klubis Ponte Preta.

Ta alustas karjääri Minas Geraisi osariigi klubis Democrata. 2015. aasta märtsis liitus ta Brasiilia esiliiga klubiga Boa, kuid juba sama aasta juunis siirdus ta Brasiilia tugevuselt nelja liiga klubisse Campinense. 2016. aasta alguses lõi ta Campinense meeskonnas 26 mänguga 18 väravat ning tuli klubiga Paraíba osariigi meistriks.

30. mail 2016 sõlmis ta viieaastase lepingu Brasiilia kõrgliiga klubiga Santos. Brasiilia kõrgliigas tegi ta debüüdi sama aasta 22. juunil mängus Fluminense vastu ja lõi selles mängus ka värava. Kokku jäi Rodrigão arvele sel hooajal kõrgliigas kolm väravat.

2017. aasta juulis suundus ta laenule Brasiilia kõrgliiga klubisse Bahia. Ta lõi sel hooajal Brasiilia kõrgliigas viis väravat. 2018. aastal naasis ta Santosesse, mängides klubi meeskonnas São Paulo osariigi meistrivõistlustel. 2018. aasta aprillis suundus ta laenule Brasiilia esiliiga klubisse Avaí. Ta lõi sel hooajal liigas seitse väravat ja aitas klubil tagasi Brasiilia kõrgliigasse tõusta.

2019. aasta veebruaris liitus ta laenulepingu alusel Brasiilia esiliiga klubiga Coritiba. 2019. aasta Paraná osariigi meistrivõistlustel lõi ta seitse väravat ja oli sellega suurim väravakütt. 2019. aasta hooajal lõi ta Brasiilia esiliigas Coritiba meeskonnas 13 väravat. 2019. aasta lõpus läks ta laenule Cearásse. 2020. aasta novembris naasis ta Avaísse. 2021. aasta juunis läks ta laenule Ponte Pretasse.

## Saavutused
;Campinense
*Campeonato Paraibano: 2016

## Viited
Mauro Boselli

**Mauro Boselli** (sündinud 22. mail 1985 Buenos Aireses) on Argentina jalgpallur, kes mängib ründajana Argentina kõrgliiga klubis Estudiantes de La Plata.

Ta alustas klubikarjääri Argentina kõrgliiga klubis Boca Juniors, mille põhimeeskonnas debüteeris ta 2003. aastal. Hooajal 2005–06 mängis ta laenul Hispaania esiliigas Málaga reservmeeskonnas. Seejärel naasis ta Boca Juniorsi, kellega võitis 2007. aastal Lõuna-Ameerika klubide meistrivõistlused Copa Libertadorese.

2008. aastal liitus ta Estudiantes de La Plataga. 2009. aastal võitis Estudiantesega oma karjääri jooksul teist korda Copa Libertadorese. Boselli lõi Copa Libertadorese võistlustel üheksa väravat, sh finaalmängus Cruzeiro vastu, ning oli sel hooajal Copa Libertadorese suurim väravakütt. Hooajal 2009–10 lõi ta Argentina kõrgliigas 22 väravat.

2010. aasta juunis sõlmis ta nelja-aastase lepingu Inglismaa kõrgliiga klubiga Wigan Athletic. Seal ei suutnud ta ennast põhikoosseisu murda ning mängis hooaja 2010–11 teises pooles laenul Itaalia kõrgliiga klubis Genoa ja hooajal 2011–12 taas Estudianteses. Hooajal 2012–13 naasis ta Wigan Athleticu, kuid ei suutnud jätkuvalt Inglismaa kõrgliigas ühtegi väravat lüüa ja läks hooaja teises pooles laenule Itaalia kõrgliiga klubisse Palermo.

2013. aasta juunis sõlmis Boselli lepingu Mehhiko kõrgliiga klubiga Club León. 2013–14 nii sügishooajal kui ka kevadhooajal tuli ta klubiga Mehhiko meistriks. Kokku lõi ta hooajal 2013–14	liigas 21 väravat. Hooajal lõi ta vähemalt 15 väravat veel järgmisel hooajal. Kõige resultatiivsem oli hooaeg 2015–16, kui ta lõi 23 väravat. Kokku lõi ta kuue hooaja jooksul Leóni meeskonnas Mehhiko kõrgliigas 104 väravat.

2019. aasta jaanuaris liitus ta Brasiilia kõrgliiga klubiga Corinthians. Brasiilia kõrgliigas lõi ta kahe hooaja jooksul 30 mänguga seitse väravat. 2021. aasta jaanuaris siirdus ta Paraguay kõrgliiga klubisse Cerro Porteño.

2022. aasta jaanuaris naasis ta Estudiantes de La Platasse.

2005. aastal sai ta Argentina kuni 20-aastaste koondisega Lõuna-Ameerika juunioride meistrivõistlustel kolmanda koha. Argentina jalgpallikoondises mängis Boselli aastatel 2009–2011 kokku neli mängu. Ainsa värava lõi ta koondises 1. juunil 2011 sõprusmängus Nigeeria vastu.

## Saavutused
;Boca Juniors
*Copa Sudamericana (1): 2004
*Copa Libertadores (1): 2007
;Estudiantes LP
*Copa Libertadores (1): 2009
;Wigan Athletic
*FA Cup (1): 2013
;León
*Liga MX (2): Apertura 2013, Clausura 2014
;Corinthians
*Campeonato Paulista (1): 2019

## Viited
Peshawar

**Peshawar** on linn Pakistanis Khyber Pakhtunkhwa provintsis; ühtlasi selle provintsi keskus.

Linnas tegutsevad tekstiili-, toiduaine- ja metallitööstusettevõtted.

Linn asutati umbes 500 eKr.

## Viited
Rodrygo Goes

**Rodrygo Silva de Goes** (tuntud ka lihtsalt kui **Rodrygo**; sündinud 9. jaanuaril 2001 Osascos) on Brasiilia jalgpallur, kes mängib ründajana Hispaania kõrgliiga klubis Madridi Real ja Brasiilia jalgpallikoondises.

Ta liitus Santose noorteakadeemiaga 2011. aastal. 2017. aasta juulis sõlmis ta Santosega esimese profilepingu. Debüüdi Brasiilia kõrgliigas tegi ta 4. novembril 2017 mängus Atlético Mineiro vastu. Esimese värava lõi ta klubi meeskonnas 25. jaanuaril 2018 São Paulo osariigi meistrivõistluste mängus Ponte Preta vastu. Sama aasta märtsis sai ta 17-aastaselt kõige nooremaks brasiillaseks, kes on Lõuna-Ameerika klubide meistrivõistlustel Copa Libertadoresel skoorinud.

Esimese värava Brasiilia kõrgliigas lõi Rodrygo 14. aprillil 2018 mängus Ceará vastu. Sama aasta 3. juunil tegi ta mängus Vitóriaga kübaratriki. Kokku lõi ta 2018. aastal Brasiilia kõrgliigas kaheksa väravat.

2018. aasta juunis ostis Rodrygo mängijaõigused Madridi Real. Üleminekusumma oli arvatavalt 45 miljonit eurot. Ta liitus Madridi Realiga 2019. aasta juulis. Debüüdi Hispaania kõrgliigas tegi ta 25. septembril 2019 mängus Osasuna ning ta lõi selles mängus kohe ka värava. Hooajal 2019–20 tuli ta Realiga Hispaania meistriks.

Brasiilia jalgpallikoondises tegi Rodrygo 15. novembril 2019 mängus Argentina vastu. Koondisekarjääri esimese värava lõi ta 1. veebruaril 2022 MM-i valikmängus Paraguay vastu.

## Saavutused
;Madridi Real
*La Liga: 2019–20
*Supercopa de España: 2019–20, 2021–22

## Viited

## Välislingid
* Profiil Madridi Reali kodulehel
Poitiers

**Poitiers** on linn Lääne-Prantsusmaal Uus-Akvitaania piirkonnas, Vienne'i departemangu keskus.

Linnas on Poitiers' ülikool, mis asutati 1431 ja on seega üks Prantsusmaa vanemaid.

Poitiers' Saint-Jeani baptisteerium on 5. sajandist ja vanim säilinud kristlik pühakoda Euroopas.

Poitiers' Notre-Dame-la-Grande ja Sainte-Radegonde kirikud on silmapaistvad romaani arhitektuuri näited, Poitiers' katedraal tuntuim Anjou koolkonna gooti kodakirik.

Linnas on elektroonika-, elektrotehnika-, klaasi-, kummi-, tekstiili-, toiduainetööstuse ettevõtteid.

## Viited
Yeferson Soteldo

**Yeferson Julio Soteldo Martínez** (sündinud 30. juunil 1997 Acariguas) on Venezuela jalgpallur, kes mängib Mehhiko kõrgliigaklubis Tigres UANL ja Venezuela jalgpallikoondises. Ta mängib põhiliselt vasaku äärepoolkaitsjana, kuid võib mängida ka ründava poolkaitsjana.

Ta alustas karjääri Venezuela kõrgliigaklubis Zamora, mille põhimeeskonnas debüteeris 2013. aastal. Ta tuli Zamoraga kolm korda Venezuela meistriks. 2015. aasta hooajal lõi ta Venezuela kõrgliigas 12 väravat.

2016. aasta detsembris liitus ta Tšiili kõrgliigaklubiga Huachipato. 2018. aasta hooajal mängis ta laenul teises Tšiili kõrgliigaklubis, Universidad de Chiles.

2019. aasta jaanuaris sõlmis ta nelja-aastase lepingu Brasiilia kõrgliigaklubiga Santos. Esimese värava Brasiilia kõrgliigas lõi ta 12. mail 2019 mängus Vasco da Gama vastu. 2019. aasta hooajal lõi ta Brasiilia kõrgliigas kokku üheksa väravat.

2021. aasta aprillis liitus ta Major League Socceri klubiga Toronto FC.

2022. aasta jaanuaris siirdus ta Carlos Salcedo vastu Mehhiko kõrgliigaklubisse Tigres UANL. 2022. aasta augustis naasis Soteldo laenule Santosesse.

2017. aastal võitis ta Venezuela kuni 20-aastaste koondisega juunioride maailmameistrivõistlustel hõbemedali. Debüüdi Venezuela jalgpallikoondises tegi Soteldo 2. veebruaril 2016 sõprusmängus Costa Rica vastu. Koondisekarjääri esimese värava lõi ta 19. novembril 2019 mängus Jaapani vastu. Ta kuulus Venezuela koondisse 2019. ja 2021. aasta Copa Américal.

## Saavutused
;Zamora
*Venezuela Primera División: 2013–14, 2015, 2016
;Santos
*Copa Libertadores: Teine koht 2020

## Viited
Lūkalni

**Lūkalni** on küla (*mazciems*) Lätis Smiltene piirkonnas Smiltene vallas. Lūkalni asub valla põhjaosas. Küla asub valla keskusest Kalnamuižast 10,3, piirkonna keskusest Smiltenest 9,7 ja Riiast 142,8 kilomeetri kaugusel.

Aastal 2001 oli külas 13 elanikku.

## Viited
Lūķi

**Lūķi** (vanasti ka **Lūķis**) on küla (*mazciems*) Lätis Smiltene piirkonnas Smiltene vallas. Lūķi asub valla keskosas Abulsi jõe kaldal. Küla asub valla keskusest Kalnamuižast 6,7, piirkonna keskusest Smiltenest 6,2 ja Riiast 139,3 kilomeetri kaugusel.

Aastal 2007 oli külas 27 elanikku.

## Viited
Varicēni

**Varicēni** on küla (*mazciems*) Lätis Smiltene piirkonnas Smiltene vallas. Varicēni asub valla idaosas. Küla asub valla keskusest Kalnamuižast 5,7, piirkonna keskusest Smiltenest 6,8 ja Riiast 140,5 kilomeetri kaugusel.

Külas asub Varicēni bussipeatus.

Aastal 2007 oli külas 44 elanikku.

## Viited
Diego Tardelli

**Diego Tardelli Martins** (sündinud 10. mail 1985 Santa Bárbara d'Oestes) on endine Brasiilia jalgpallur (ründav poolkaitsja ja ründaja).

Ta alustas klubikarjääri São Paulos, mille põhimeeskonnas debüteeris ta 2003. aastal. São Pauloga võitis ta 2005. aastal Lõuna-Ameerika klubide meistrivõistlused Copa Libertadorese ja tuli 2007. aastal Brasiilia meistriks. Hiljem mängis ta Brasiilia kõrgliigas veel São Caetanos, Flamengos, Atlético Mineiros, Grêmios ja Santoses. 2013. aastal võitis ta Atlético Mineiroga teist korda Copa Libertadorese. Lisaks võitis ta Atlético Mineiroga 2014. aastal Lõuna-Ameerika superkarika ja Brasiilia karika. Aastatel 2009 ja 2014 valiti ta Brasiilia kõrgliiga sümboolsesse koosseisu (mõlemal hooajal mängis ta Atlético Mineiros). 2009. aastal lõi ta Brasiilia kõrgliigas 19 väravat ja jagas Adrianoga suurima väravaküti tiitlit.

Tardelli esimeseks välisklubiks oli Hispaania kõrgliigaklubi Real Betis, kus ta mängis ta laenul 2006. aastal. Samal aastal mängis ta laenul Hollandi kõrgliigaklubis PSV Eindhoven. Hiljem mängi ta Venemaa kõrgliigaklubis Mahhatškala Anži, Katari kõrgliigas Al-Gharafas ja Hiina kõrgliigas Shandong Luneng Taishanis.

Tardelli klubikarjääri viimaseks klubiks jäi 2021. aastal Santos.

Esimest korda kutsuti Tardelli Brasiilia koondisse 2009. aasta juulis sõprusmänguks Eestiga. Ta tegi selles mängus 12. augustil ka koondisedebüüdi. Koondisekarjääri esimesed kaks väravat lõi ta 11. oktoobril 2014 mängus Argentina vastu. Koondisekarjääri kolmanda ja viimase värava lõi ta 7. juunil 2015 sõprusmängus Mehhiko vastu. Ta kuulus Brasiilia koondisse 2015. aasta Copa Américal. Brasiilia koondises mängis Tardelli kokku 14 korda.

Nime Tardelli on ta saanud Itaalia jalgpallilegendi Marco Tardelli järgi.

## Saavutused
;São Paulo
*Campeonato Paulista: 2005
*Copa Libertadores: 2005
*Campeonato Brasileiro Série A: 2007
;PSV
*Eredivisie: 2006–07
;Flamengo
*Taça Guanabara: 2008
*Campeonato Carioca: 2008
;Atlético Mineiro
*Campeonato Mineiro: 2010, 2013, 2020, 2021
*Copa Libertadores: 2013
*Recopa Sudamericana: 2014
*Copa do Brasil: 2014
;Al-Gharafa
*Emir of Qatar Cup: 2012
;Shandong Luneng
*Chinese FA Super Cup: 2015
;Grêmio
*Campeonato Gaúcho: 2019
Mācītājmuiža

**Mācītājmuiža** (tõlkes *Kirikumõis*) on küla (*mazciems*) Lätis Smiltene piirkonnas Smiltene vallas. Mācītājmuiža asub valla lõunaosas. Küla asub valla keskusest Kalnamuižast 3,9, piirkonna keskusest Smiltenest 2,9 ja Riiast 136,7 kilomeetri kaugusel. Külast kirdes asub 4,5 ha suurune Mācītājmuiža järv.

Küla on kujunenud endise Smiltene kirikumõisa juurde. Mõisa uks ja portaal on riikliku kaitse all olevad muinsusmälestised.

Aastal 2007 oli külas 43 elanikku.

## Viited
Cícero Santos

**Cícero Santos** (tuntud ka kui lihtsalt **Cícero**; sündinud 26. augustil 1984 Castelos) on endine Brasiilia jalgpallur (poolkaitsja).

Ta alustas klubikarjääri Minas Geraisi osariigi klubis Tombense, millega liitus 2000. aastal. Brasiilia kõrgliigas debüteeris ta 2003. aastal Bahia meeskonnas. Hiljem mängis ta Brasiilia kõrgliigas veel kuue klubi koosseisus: Figueirenses, Fluminenses, São Paulos, Santoses, Grêmios ja Botafogos. Fluminensega võitis ta 2007. aastal Brasiilia karika, São Pauloga 2012. aastal Lõuna-Ameerika klubide karikasarja Copa Sudamericana ning Grêmioga 2017. aastal Lõuna-Ameerika klubide meistrivõistlused Copa Libertadorese ja 2018. aastal Lõuna-Ameerika superkarika Recopa Sudamericana. Tema jalgpallurikarjääri viimaseks klubiks jäi 2021. aastal Botafogo.

Aastatel 2008–2011 mängis Cícero Saksamaal, esmalt kaks hooaega Herthas ja seejärel ühe hooaja Wolfsburgis. Lisaks on ta mänginud hooajal 2014–15 Katari kõrgliigaklubis Al-Gharafa.

## Saavutused
;Figueirense
*Campeonato Catarinense: 2006
;Fluminense
*Copa do Brasil: 2007
*Primeira Liga: 2016
;São Paulo
*Copa Sudamericana: 2012
;Grêmio
*Copa Libertadores: 2017
*Recopa Sudamericana: 2018
Lapsiņas

**Lapsiņas** (ka **Lapsiņu kakts**) on küla (*mazciems*) Lätis Limbaži piirkonnas Viļķene vallas.

Küla asub valla edelaosas Kurliņupe jõe ääres.

Aastal 2006 oli külas 8 elanikku.

## Viited
Žīguri (Smiltene piirkond)

**Žīguri** on küla (*mazciems*) Lätis Smiltene piirkonnas Branti vallas. Küla jääb valla loodeossa, valla keskusest Vidzemest 13, piirkonna keskusest Smiltenest 15,6 ja Riiast 118,4 km kaugusele.

Külast läheb läbi maantee V250.

Külas on alla 100 elaniku.

## Viited
Lembis

**Lembis** on küla (*mazciems*) Lätis Smiltene piirkonnas Branti vallas. Küla jääb valla kirdeossa, valla keskusest Vidzemest 1,9, piirkonna keskusest Smiltenest 5 ja Riiast 124,6 km kaugusele.

Külast lähevad läbi maantee V234 ja V235. Külas asub Lembise bussipeatus.

Aastal 2007 oli külas 19 elanikku.

## Viited
Kuvi keel

**Kuvi keel** on draviidi keelte lõunakeskdraviidi rühma kuuluv keel, mida kõnelevad kuvid Indias Odisha osariigis.

Kuvi keelt räägib umbes 155 000 inimest.

Kuvi keelt kirjutatakse oria kirjas.

## Viited
Royal Albert Hall

**Royal Albert Hall** on Londoni esinduslik kontserdimaja, mis asub South Kensingtoni linnaosas. George Gilbert Scotti projekteeritud ehitis on pühendatud prints Albertile ja selle avas tema lesk Suurbritannia ja Iirimaa Ühendkuningriigi kuninganna Victoria kümme aastat pärast mehe surma aastal 1871.

## Ajalugu

## Vaata ka
*Albertopolis
*Albert Memorial
Kontserdimaja

**Kontserdimaja** on ühe või mitme kontserdisaaliga hoone, kus esitatakse helikunsti, eriti akustilist muusikat. Kontserdimaja võib olla osa suuremast mitmeotstarbelisest kultuurikeskusest.

## Tuntud kontserdimaju

*Carnegie Hall, London
*Concertgebouw, Amsterdam
*Elbphilharmonie, Hamburg
* Finlandia-talo, Helsingi
* Gewandhaus, Leipzig
*Harpa, Reykjavik
*Philharmonie de Paris, Pariis
* Royal Albert Hall, London
* Wiener Musikverein, Viin

## Vaata ka
*Ooperimaja
*Kontserdisaal
Steinkjer

**Steinkjer** on linn Norra keskosas, Trøndelagi maakonna ja Steinkjeri valla keskus. Linn jääb Trondheimist 120 km kaugusele.

Linnas tegutseb jalgpalliklubi FK Steinkjer.

Linnas on raudteepeatus.

## Viited
Savona

**Savona** on linn Itaalias Liguuria maakonnas Savona provintsis; ühtlasi provintsi keskus.

Endisajal oli Savona üks Itaalia keskosa tähtsamaid rauatööstus.

Linna üks tähtsamaid elanikke on olnud Christoph Kolumbus.

## Viited
Salerno

**Salerno** on linn Itaalias Campania maakonnas Salerno provintsis. Linn jääb Türreeni mere Salerno lahe rannikule.

Linnas tegutseb jalgpalliklubi Salernitana Calcio 1919.

## Viited
Hernanes

**Anderson Hernanes de Carvalho Viana Lima** (enam tuntud kui lihtsalt **Hernanes**; sündinud 29. mail 1985 Recifes) on endine Brasiilia jalgpallur (kesk- või ründav poolkaitsja).

## Klubikarjäär
2001. aastal liitus ta Brasiilia klubiga São Paulo. Klubi põhimeeskonnas debüteeris ta 2005. aastal. 2007. ja 2008. aastal tuli ta klubiga Brasiilia meistriks. 2008. aastal valiti ta liiga hooaja parimaks mängijaks. Aastatel 2007–2009 valiti ta kolm hooaega järjest Brasiilia kõrgliiga hooaja sümboolsesse koosseisu.

2010. aasta augustis liitus ta Itaalia kõrgliigaklubiga Rooma Lazio, kellega sõlmis viieaastase lepingu. Üleminekusumma oli 11,1 miljonit eurot. 2013. aastal võitis ta klubiga Itaalia karika.

2014. aasta jaanuaris siirdus ta Milano Interi. Seejärel suundus ta 2015. aasta augustis Juventusesse, kellega tuli hooajal 2015–16 Itaalia meistriks.

2017. aasta veebruaris müüdi ta Hiina kõrgliigaklubile Hebei China Fortune.

2017. aasta juulis suundus ta laenule São Paulo klubisse, mis oli sel ajal Brasiilia liigas kukkunud väljalangemistsooni. Hernanes lõi oma viies esimeses mängus viis väravat, aidates São Paulol kõrgliigasse püsima jääda. Samal hooajal valiti ta neljandat korda Brasiilia kõrgliiga sümboolsesse koosseisu.

2018. aastal naasis ta Hiinasse. Sama aasta lõpus läks ta tagasi São Paulosse ja sõlmis klubiga kolmeaastase lepingu.

2021. aasta augustis liitus ta Brasiilia kõrgliigaklubiga Sport Recife. Seal mängis ta kuni aasta lõpuni.

2022. aasta mais teatas Hernanes sportlaskarjääri lõpetamisest.

## Koondisekarjäär
2008. aasta suveolümpiamängudel võitis ta Brasiilia olümpiakoondisega pronksmedali. Brasiilia jalgpallikoondises tegi Hernades debüüdi samal aastal. Koondisekarjääri esimese värava lõi ta 10. novembril 2011 sõprusmängus Gaboni vastu. Hernanes kuulus Brasiilia koondisse 2013. aasta FIFA konföderatsioonide karikaturniiri ja 2014. aasta maailmameistrivõistlustel. Brasiilia koondises mängis ta aastatel 2008–2014 kokku 27 korda ja lõi kaks väravat.

## Saavutused
;São Paulo
*Campeonato Brasileiro Série A: 2007, 2008
;Lazio
*Coppa Italia: 2012–13
;Juventus
*Serie A: 2015–16
*Coppa Italia: 2015–16, 2016–17

## Viited

## Välislingid
Sapieha

**Sapieha** (poola keeles Sapiehowie) oli vene päritolu Poola-Leedu aadlisuguvõsa. Suguvõsa eksisteeris 15.–17. sajandini.

Suguvõsa esiisa oli Semjon Sapieha (poola keeles Semen Sopiha).
Felipe Vizeu

**Felipe Vizeu** (sündinud 12. märtsil 1997 Três Rioses) on Brasiilia jalgpallur, kes mängib ründajana Brasiilia esiliigaklubis Criciúma.

Ta alustas klubikarjääri Brasiilia kõrgliigaklubis Flamengo, millega liitus 2013. aastal. Klubi põhimeeskonnas debüteeris ta 2016. aastal. Esimesel hooajal lõi ta Brasiilia kõrgliigas 15 mänguga viis väravat. 2017. aasta Lõuna-Ameerika klubide karikavõistlustel Copa Sudamericana lõi ta viis väravat, millega jagas sel hooajal Copa Sudamericana suurima väravaküti nimetust. Flamengo jõudis Copa Sudamericana finaali, kus kaotati Argentina klubile Independiente.

2018. aasta juulis siirdus ta Itaalia kõrgliigaklubisse Udinese, kellega sõlmis viieaastase lepingu. Udineses ei suutnud ta ennast klubi põhimeeskonda murda ning naasis 2019. aasta jaanuaris Brasiiliasse, suundudes laenulepingu alusel Grêmiosse. Hooaja 2019–20 teises pooles mängis ta laenul Venemaa kõrgliigaklubis Groznõi Akmat. 2020. aasta oktoobris läks ta laenule Brasiilia kõrgliigaklubisse Ceará. 2021. aastal läks ta laenule Jaapani kõrgliigaklubisse Yokohama.

2022. aasta augustis sõlmis Vizeu lepingu Moldova meisterklubiga Tiraspoli Sheriff, kus mängis vaid 2022. aasta teises pooles.

2023. aasta alguses mängis ta Atlético Goianienses. 2023. aasta aprillis sõlmis ta kuni aasta lõpuni lepingu Criciúmaga.

Aastatel 2016–2017 mängis Vizeu Brasiilia kuni 20-aastaste koondises.

## Saavutused
;Flamengo
*Campeonato Carioca: 2017
;Grêmio
*Campeonato Gaúcho: 2019
;Ceará
*Copa do Nordeste: 2020
;Atlético Goianiense
*Campeonato Goiano: 2023

## Viited
Windsor

**Windsor** võib tähendada järgmist:
*Windsori dünastia
*Windsor (Berkshire), linn Suurbritannias Berkshire'i krahvkonnas. Seal asub ka Windsori loss
*Windsor (Ontario), linn Kanadas Ontario provintsis
*Windsor (California), linn USA-s California osariigis
*Windsor (Colorado), linn USA-s Colorado osariigis

## Vaata ka
* Windsori tool
Marco Ruben

**Marco Gastón Ruben Rodríguez** (sündinud 26. oktoobril 1986 Capitán Bermúdezis) on Argentina jalgpallur, kes mängib ründajana Argntina kõrgliiga klubis Rosario Central.

Ta alustas klubikarjääri Argentina klubis Rosario Central, mille meeskonnas debüteeris ta Argentina kõrgliigas 2004. aastal. 2007. aastal mängis ta teises Argentina kõrgliiga klubis, River Plate'is.

2008. aastal suundus Ruben Euroopasse, sõlmides lepingu Hispaania kõrgliiga klubiga Villarreal. Kahel esimesel hooajal mängis ta laenul teises Hispaania kõrgliiga klubis, Recreativo de Huelvas. Hooajal 2009–10 mängis ta Villarreali duubelmeeskonnas Hispaania esiliigas. Ta lõi sel hooajal liigas 18 väravat, millega oli resultatiivsuselt liiga kolmas-neljas mängija. Hooaegadel 2010–11 ja 2011–12 mängis ta Villarreali põhikoosseisus. Seejärel mängis ta ühe hooaja Ukraina kõrgliiga klubis Kiievi Dinamo, Prantsusmaa kõrgliiga klubis Évian ja Mehhiko kõrgliiga klubis Tigres UANL.

2015. aastal naasis Ruben Rosario Centrali. 2015. aasta Argentina kõrgliiga hooajal lõi ta 21 väravat, millega oli liiga suurim väravakütt. Samal hooajal valiti ta liiga parimaks Argentina mängijaks.

2019. aasta jaanuaris suundus ta üheks aastaks laenule Brasiilia kõrgliiga klubisse Athletico Paranaensesse.

Argentina jalgpallikoondises pidas ta esimese ametliku mängu 5. juunil 2011 sõprusmängus Poola, lüües mängus ka värava.

## Saavutused
;Rosario Central
*Copa Argentina: 2018
;Athletico Paranaense
*Campeonato Paranaense: 2019
*Copa do Brasil: 2019

## Viited

## Välislingid
Windsori loss

**Windsori loss** (inglise keeles *Windsor Castle*) on Suurbritannias Berkshire'i krahvkonnas Windsoris asuv Briti monarhi kuninglik residents.

Lossi aluseks olnud keskaegse linnuse ehitas Inglismaa vallutamise järel 11. sajandil William Vallutaja, hiljem on seda ümber ehitatud ja laiendatud.

Inglise kodusõja ajal oli loss parlamendi vägede peakorteriks ning seal hoiti vangis kuningas Charles I.

Lossis asub 15. sajandist pärit St George'i kabel.

## Vaata ka
*Buckinghami palee
*Balmorali loss

## Välislingid
Lindequesdrif

**Lindequesdrif** on asula Lõuna-Aafrika Vabariigis Loodeprovintsis Dr Kenneth Kaunda ringkonnas.

Lindequesdrif asub Vaali jõe ääres Free State'i provintsi piiril.

Lõuna-Aafrika Vabariigi 2011. aasta rahvaloenduse andmetel oli Lindequesdrifi elanikest mustanahalisi aafriklasi 50,74%, valgeid 43,42%, värvilisi 5,06% ja teisi 0,78%. Afrikaani keelt pidas emakeeleks 44,81% inimesi, sotho keelt 24,85%, tsvana keelt 8,02%, koosa keelt 7,93%, inglise keelt 4,97%, suulu keelt 2,01%, tsonga keelt 1,31% ja ndebele keelt 1,05%.

## Viited
Manoel Messias Silva Carvalho

**Manoel Messias Silva Carvalho** (enam tuntud lihtsalt kui **Manoel**; sündinud 26. veebruaril 1990 Bacabalis) on Brasiilia jalgpallur, kes mängib keskkaitsjana Brasiilia kõrgliiga klubis Fluminense.

Ta alustas klubikarjääri Atlético Paranaenses, millega liitus 2006. aastal. Klubi põhimeeskonnas debüteeris ta 2009. aastal. 2013. aastal valiti ta Brasiilia kõrgliiga hooaja sümboolsesse koosseisu.

2014. aastal siirdus ta Cruzeirosse, kellega tuli samal aastal Brasiilia meistriks. Aastatel 2017 ja 2018 võitis ta klubiga Brasiilia karika. 2019. aastal liitus ta laenulepingu alusel Corinthiansega.

2021. aasta aprillis sõlmis ta kaheaastase lepingu.

## Saavutused
;Atlético Paranaense
*Campeonato Paranaense: 2009
;Cruzeiro
*Campeonato Brasileiro Série A: 2014
*Copa do Brasil: 2017, 2018
*Campeonato Mineiro: 2018
;Corinthians
*Campeonato Paulista: 2019
;Fluminense
*Campeonato Carioca: 2022
Capua

**Capua** on linn Lõuna-Itaalias Campania maakonnas Caserta provintsis. Linn jääb Napolist 25 km kaugusele. Capua piirneb Santa Maria Capua Vetere linnaga.

Linna nimi pärineb etruskidelt.

## Viited
Sisekõne

**Sisekõne** (ingl. k *inner speech, covert speech, internal monologue, intrapersonal communication*; sks. k *erlebte Rede*; sm. k *sisäinen puhe*; vn. k *внутренняя речь*) on mõtetes moodustatav endale määratud hääletu kõne, millel puudub seos kõneelundite liigutustega.

## Kujunemine ja protsess
Sisekõne, mida inimene kasutab verbaalses tunnetustegevuses ja oma tegevuse reguleerimises, hakkab kujunema 5-6 aasta vanuses privaatkõnest. Sisekõne tekkimise käigus langeb egotsentrilise kõne vokalisatsioon nullini, tekib tumm kõne ja see on ka peamine erinevus väliskõnest. Sisekõne kujunemise algus võib lastel hilineda: õpiraskustega lastel umbes kaks aastat, abiõpet vajavatel lastel koguni neli kuni viis aastat. Sisekõne protsessi käigus muutub kõne sõnadeks, opereerimine käib peamiselt kõne semantikaga. Iseloomulik on kõne lühendatus ja predikatiivsuse valitsemine.

## Vaata ka
*kõne (keeleteadus)

## Viited
Rodrigo Bentancur

**Rodrigo Bentancur Colmán** (sündinud 25. juunil 1997 Nueva Helvecias) on Uruguay jalgpallur, kes mängib poolkaitsjana Inglismaa kõrgliiga klubis Tottenham Hotspur ja Uruguay jalgpallikoondises.

Ta alustas klubikarjääri Argentina kõrgliiga klubis Boca Juniors, mille noorteakadeemiaga liitus ta 2009. aastal. Klubi põhimeeskonnas debüteeris ta 2015. aastal. Hooaegadel 2015–2016 ja 2016–17 tuli ta klubiga Argentina meistriks.

2017. aasta juulis liitus ta Juventusega, kellega sõlmis viieaastase lepingu. Esimese värava Itaalia kõrgliigas lõi ta 6. oktoobril 2018 mängus Udinese vastu. Hooaegadel 2017–18 ja 2018–19 on ta klubiga tulnud Itaalia meistriks.

2017. aastal tuli ta Uruguay kuni 20-aastaste koondisega Lõuna-Ameerika noorte meistriks. Uruguay jalgpallikoondises tegi Bentancur debüüdi sama aasta 5. oktoobril MM-i valikmängus Venezuela vastu. Ta on kuulunud Uruguay koondisse 2018. aasta maailmameistrivõistlustel ja 2019. aasta Copa Américal.

Jaanuaris 2022 müüs Juventus tema mängijaõigused 19 miljoni euro eest Tottenham Hotspurile.

## Saavutused
;Boca Juniors
*Primera División: 2015–2016, 2016–17
*Copa Argentina: 2014–15
;Juventus
*Serie A: 2017–18, 2018–19
*Coppa Italia: 2017–18
*Supercoppa Italiana: 2018
Charlottesville

**Charlottesville** on linn USA-s Virginia osariigis. See on Albemarle'i maakond halduskeskus, kuigi Charlottesville maakonna koosseisu ei kuulu.

Charlottesville asutati 1762. aastal. See on saanud nime Suurbritannia ja Iirimaa kuninga George III abikaasa Charlotte von Mecklenburg-Strelitzi järgi.

Linnas on sündinud USA presidendid James Monroe ja Thomas Jefferson.

Linnas asub Virginia ülikool ja Thomas Jeffersonile kuulunud istandus Monticello. Nii ülikooli linnak kui ka Monticello kuuluvad UNESCO maailmapärandi nimistusse.

1991. aastal alustas Charlottesville'is tegevust ansambel Dave Matthews Band.

## Viited
Civitavecchia

**Civitavecchia** on sadamalinn Itaalias Lazio maakonnas città metropolitana di Roma Capitales Türreeni mere rannikul. Linn jääb Roomast 80 km kaugusele.

Linna tähtsaim koht on sadam.

Linna esimesed elanikud olid etruskid.

## Viited
Gaeta

**Gaeta** on linn Itaalia keskosas Lazio maakonnas Latina provintsis, Roomast 120 km kaugusel. Linn jääb Türreeni mere Gaeta lahe äärde. Gaeta on kuurortlinn.

Linna sadama kaudu veetakse rohkesti kala- ja naftatooteid. Linnas asub NATO sõjabaas.

## Viited
Grosseto

**Grosseto** on linn Itaalias Toscana maakonnas Grosseto provintsis; ühtlasi provintsi keskus.

Linnas asub Püha Laurentiuse kirik, mis ehitati 13. sajandil. Linnas asub ka Grosseto lennujaam.

Linnas tegutseb jalgpalliklubi FC US Grosseto. 2004 toimusid linnas juunioride kergejõustiku maailmameistrivõistlused.

## Viited
La Rochelle

**La Rochelle** on linn Lääne-Prantsusmaal Uus-Akvitaania piirkonnas, Charente-Maritime'i departemangu keskus. Linn jääb Biskaia lahe rannikule. 

La Rochelle'i on Lääne-Prantsusmaa oluline transpordikeskus, kus asuvad sadam ja lennujaam.

Linn sai linnaõigused 12. sajandil.

1993. aastal avati linnas La Rochelle'i ülikool. Linnas asub La Rochelle Business Schooli ärikool. 

Linna piiramist 1627–1628 on mainitud Dumas' romaanis "Kolm musketäri". 

## Viited
Ogiński

**Ogiński** (leedu keeles Oginskiai) oli Poola-Leedu aadlisuguvõsa, mis pärines Rjurikovitšidest. Suguvõsa eksisteeris 15.–20. sajandini.

Suguvõsa esiisa oli Grigorijus Titovičius.
Helgi Kaljuste

**Helgi Kaljuste** (aastani 1965 **Helgi Pihlak**; sündinud 28. oktoobril 1944 Tartus) on Eesti sõudja.

Lõpetas 1962 Tartu 8. keskkooli.

Sportima hakkas 1951 Laeva koolis, harrastades suusatamist, jalgrattasporti, akrobaatikat, mägimatkamist.

Sõudmistreeninguid alustas 1958 Jüri Kuruli suunamisel. 

Oli 1961–63 roolijana paarisaerulisel neljapaadil NL noortemeister.

Tulnud roolijana 6 korral Eesti meistriks: 
*1961–64 roolijaga neljapaadil
*1962 ja 1964 paarisaerulisel roolijaga neljapaadi. 

Kuulunud 1961–64 Eesti koondisse.

Olnud liikumisharrastussarja "Käime koos" algatajaid. Kalevi liige.
Adaptiivne kiirushoidik

**Kohanev kiirushoidik** on maanteesõidukite valikulise kiirushoidiku süsteem, mis muudab automaatselt sõiduki kiirust, et säilitada ohutu vahemaa eesmise sõidukiga. Adaptiivsel kiirushoidikul on 2019. aastaks tekkinud 20 erinevat nimetust, mis kirjeldavad sama funktsiooni. Sageli kasutatakse ka dünaamilise kiirushoidiku nimetust.

## Tööpõhimõte

Süsteem töötab sensoritest saadud informatsiooni abil, sensorid asuvad üldjuhul tuuleklaasi taga või eesmises kaitserauas. Enamlevinud sensori tüübid on radar, lasersensor ja kahe kaamera koostööst saadav ruumiline pilt. Sensorid mõõdavad distantsi eesolevast autost ja võimaldavad vastavalt distantsile muuta sõidukiirust. Takistuste puudumisel hoiab adaptiivne kiirushoidik juhi seadistatud piirkiirust. Takistuse ilmumisel sõidurajale pidurdab sõiduk automaatselt, kuni on saavutatud juhi seadistatud distants eesoleva sõiduki suhtes. Adaptiivne kiirushoidik ei paku täielikku automaatikat, vaid on mõeldud juhi abistamiseks; autot peab endiselt juhtima sõiduki juht.

## Funktsionaalsus
Adaptiivset kiirushoidikut peetakse kohanemisvõimeliste autode üheks tähtsamatest juhtimisosadest. See suurendab sõidukijuhtide turvalisust ja sõidutee mahutavust, kuna optimeerib autodevahelist kaugust ja muudab selle ühtlaseks. Sõidukeid, millele on paigaldatud adaptiivne kiirushoidik, peetakse SAE International  definitsiooni järgi 1. taseme isesõitvateks autodeks. Sõidukeid, millel on lisaks adaptiivsele kiirushoidikule lisatud ka mõni teine arukas süsteem, näiteks sõiduraja hoidmise süsteem, kutsutakse 2. taseme isesõitvateks autodeks.

## Viited
Eduardo Sasha

**Eduardo Colcenti Antunes** (tuntud enam kui lihtsalt **Eduardo Sasha** või **Sasha**; sündinud 24. veebruaril 1992 Porto Alegres) on Brasiilia jalgpallur, kes mängib ründajana Brasiilia kõrgliigaklubis Red Bull Bragantino.

Ta alustas karjääri kodulinna klubis Internacional, millega liitus 2007. aastal. Aastal 2012 debüteeris ta klubi põhimeeskonnas Brasiilia kõrgliigas. Aastatel 2012–2013 mängis ta laenul Goiáses. 2012. aastal tõusis ta Goiásega Brasiilia esiliigast kõrgliigasse. Järgmisel aastal tuli ta Goiásega Brasiilia liigas kuuendale kohale. Oma esimese värava lõi ta Brasiilia kõrgliigas 18. septembril 2013 mängus Coritiba vastu.

2014. aastal naasis Sasha Internacionali. Ta tuli klubiga aastatel 2014, 2015 ja 2016 Rio Grande do Suli osariigi meistriks.

2018. aasta jaanuaris suundus ta laenule Santosesse. Sama aasta aprillis sõlmis ta klubiga püsiva lepingu. 2019. aasta hooaeg oli Sasha seni parim hooaeg Brasiilia kõrgliigas, kui ta kõrgliigas 14 väravat.

2020. aasta augustis sõlmis ta nelja-aastase lepingu Brasiilia kõrgliigaklubiga Atlético Mineiro. 2021. aastal tuli ta klubiga Brasiilia meistriks.

2023. aasta märtsis sõlmis ta lepingu Red Bull Bragantinoga.

## Saavutused
;Goiás
*Campeonato Brasileiro Série B: 2012
*Campeonato Goiano: 2013
;Internacional
*Campeonato Gaúcho: 2011, 2014, 2015, 2016
;Atlético Mineiro
*Campeonato Brasileiro Série A: 2021
*Copa do Brasil: 2021
*Campeonato Mineiro: 2020, 2021, 2022
*Supercopa do Brasil: 2022

## Viited
Luiz Felipe do Nascimento dos Santos

**Luiz Felipe do Nascimento dos Santos** (enam tuntud lihtsalt kui **Luiz Felipe**; sündinud 9. septembril 1993 Tubarãos) on Brasiilia jalgpallur, kes mängib keskkaitsjana Brasiilia kõrgliigaklubis Atlético Goianiense.

Ta alustas klubikarjääri Caxiases, millega liitus 2011. aastal. 2012. aastal debüteeris ta klubi põhimeeskonnas Brasiilia tugevuselt kolmandas liigas. 2014. aastal mängis ta laenul sama liiga klubis Duque de Caxias ja Paraná osariigi meistrisarja teise divisjoni klubis Cascavel.

2015. aastal liitus ta Brasiilia esiliigaklubiga Paraná. 2016. aasta veebruaris siirdus ta  Brasiilia kõrgliigaklubisse Santos., kellega sõlmis nelja-aastase lepingu. 22. juunil 2016 lõi ta mängus Fluminense vastu oma esimese värava Brasiilia kõrgliigas. 2017. aasta oktoobris pikendas ta lepingu Santosega 2022. aastani. 2023. aastal läks ta Santosest laenule Atlético Goianiensesse.

## Saavutused
;Santos
*Campeonato Paulista: 2016
*Copa Libertadores: Teine koht 2020
;Atlético Goianiense
*Campeonato Goiano: 2024

## Viited
Motivatsiooniteooriad

**Motivatsiooniteooriad** on teooriad, mille ülesandeks on leida tegurid, mis viivad inimesi eesmärkide või tulemuste saavutamiseni. 

## Motivatsiooniteooriate kujunemine
Psühholoogid on loonud mitmesuguseid motivatsiooniteooriaid, kuid terviklikku ja kõike haaravat teooriat pole õnnestunud neil veel luua. Seetõttu puudub seni ühtne ja sidus motivatsiooniteooria, millega adekvaatselt kirjeldada kõiki motivatsiooni tunnusjooni. See-eest on erinevad teoreetikud keskendunud erinevatele aspektidele, mille tulemusena on loodud erinevaid teooriad.

Motivatsiooniteooriad hakkasid hoogsalt arenema 20. sajandi keskel. Kolm kõige tuntumat teooriat, mis sellel perioodil formuleeriti, on McGregori X- ja Y-teooria, Maslow' vajaduste hierarhia ning Herzbergi kahe faktori teooria. Neid teooriaid kasutatakse ka tänapäeval.

## McGregori X- ja Y-teooria
**[[Douglas Murray McGregor]]** oli aastatel 1906–1964 MIT Sloan School of Managementi professor. McGregor on tuntud oma X- ja Y-teooriaga. Ta jagas inimesed vastavalt nende töösse suhtumisele X- ja Y-tüüpi inimesteks.

**X-tüüpi inimesed** on laisad ja nad püüavad võimaluse korral tööst hoiduda, neid peab pidevalt juhendama ning nad asuvad tööle vaid karistust kartes. Suur osa sellesse tüüpi kuuluvaid inimesi väldib vastutust ja neil puuduvad ambitsioonid. Samuti ei suuda nad teha loomingulist ja loovat tööd ning seetõttu võrdles McGregor neid robotitega.

**Y-tüüpi inimese** jaoks on seevastu töö loomulik tegevus, nagu puhkus või mäng. Nad pingutavad tulemuse saamiseks, kontrollivad ja juhendavad ennast ise. Suunates jõupingutused tulemuse saavutamiseks ja pühendudes tegevusele, on nad võimelised end ise kontrollima ja juhendama. Erinevalt X-tüüpi inimestest on Y-tüüpi inimesed võimelised loominguliseks ja loovaks tööks.

## Herzbergi kahe faktori mudel
Kahe faktori teooria looja oli **[[Frederick Irving Herzberg]]**, kes uuris töötajate rahulolu tööga. Herzberg oli Ameerika psühholoog, kellest sai üks ärijuhtimise tuntumaid nimesid. Herzberg on tuntud oma kahe faktori mudeli järgi.

Herzberg jõudis järeldusele, et mõned varem motiveerivateks peetud faktorid ei andnud midagi enamat kui kõrvaldasid rahulolematuse ning ta nimetas need rahulolematuse faktoriteks ehk hooldavateks teguriteks. Nende tegurite puudumine või madal tase põhjustas rahulolematust, kuid nende olemasolu ei tõstnud töötajate motivatsiooni. 

**Rahulolematusfaktoriteks** ehk hooldavateks teguriteks pidas ta järgmisi: töötingimused ja kindlustunne tööl, suhted kaastöötajatega, suhted ülemustega, palk, olmetingimused ja isiklik elu.

**Rahulolufaktoriteks** ehk motiveerivateks teguriteks pidas ta järgmisi: edukus töös ehk saavutused, saavutuste tunnustamine, töö sisukus, vastutusrikkus ja tähtsus, ametialane tõus ning arenguperspektiivid.

Herzberg oli arvamusel, et kõrvaldades rahulolematust põhjustavad tegurid, ei saavutata veel tingimata rahulolu ehk motivatsiooni. Hooldavate tegurite abil saab leevendada rahulolematust ja motiveerivate tegurite abil on võimalik suurendada rahulolu.

## Viited
Nõukogude Informatsioonibüroo

**Nõukogude Informatsioonibüroo** ehk **Sovinformbüroo** (vene keeles Советское информационное бюро, lühemalt Совинформбюро) oli aastatel 1941–1961 Nõukogude Liidus tegutsenud informatsiooni- ja propagandaasutus.

1961. aastal korraldati see büroo ümber uudisteagentuuriks Novosti (vene keeles Новости).
Tuareegide ülestõus

**Tuareegide ülestõusuks** nimetatakse mitmeid peamiselt Mali ja Nigeri põhjaosades aset leidnud tuareegide korraldatud separatistlikke konflikte:
* Kaoceni mäss (1916–1917)
* Tuareegide ülestõus (1962–1964)
* Tuareegide ülestõus (1990–1995)
* Tuareegide ülestõus (2007–2009)
* Tuareegide ülestõus (2012)
* Tuareegide osavõtt Põhja-Mali konfliktist (2012–)
* Tuareegide osavõtt Liibüa kodusõjast (2014–)
Komplementaarvärvus

**Komplementaarvärvus** (ladina keeles *complementum* 'täiendamine'), ka **täiendvärvus** või **vastandvärvus**, on üks värvus värvipaaris, mille värvitoonid kõrvuti moodustavad võimaliku suurima kontrasti ning aditiivsel või subtraktiivsel segamisel annavad tulemuseks neutraaltooni, st musta, valge või halltooni.

Komplemetaarvärvusi võib defineerida kolmel viisil:
* kui kaht valgusvärvi, mis aditiivselt segunedes annavad valge valguse;
* kui kaht pigmentvärvi, mis subtraktiivselt segunedes teineteist neutraliseerivad, andes tulemuseks akromaatilise halli või musta;
* värvitajus suktsessiivkontrastina teineteist esile kutsuvaid värvusi.

## Viited
Saltupi

**Saltupi** on küla (*ciems*) Lätis Smiltene piirkonnas Launkalne vallas. Küla jääb piirkonna keskusest Smiltenest 3,0 ja Riiast 132,7 km kaugusele.

Saltupi rajati suvilapiirkonnana. Külast lähevad läbi maanteed P27 ja V255.

## Elanikkond


* 5 (2000)
* 53 (2011)
* 47 (2016)

* 56 (2019)
* 54 (2021)
* 73 (2025)


## Viited
Tuareegide ülestõus (2012)

**2012. aasta tuareegide ülestõus** oli Põhja-Mali konflikti varajane etapp; 2012. aasta jaanuarist aprillini korraldasid mässulised Mali valitsusvägedega kokkupõrkeid, et saavutada Azawadi-nimelise Põhja-Mali piirkonna iseseisvus. Ülestõusu juhtis Azawadi Rahvuslik Vabastusliikumine (MNLA) ning see oli 1916. aastal alanud tuareegide iseseisvusvõitluse jätk. MNLA asutasid hästirelvastatud 2011. aasta Liibüa kodusõja veteranid.

22. märtsil 2012, kuu aega enne planeeritud valimisi, kukutati president Amadou Toumani Touré riigipöördega; riigipöörde põhjuseks toodi presidendi võimetus puhkenud konfliktiga hakkama saada. Võimu haaranud mässumeelsed sõdurid, kes nimetasid end Demokraatia ja Riigi Taastamise Rahvuslikuks Komiteeks (CNRDR), peatasid Mali põhiseaduse kehtimise. Viimane otsus võeti 1. aprillil tagasi.

Ülestõusu teises pooles hakkas keskvalitsuse vastu sõdima ka islamistlik grupeering Ansar Dine, hoolimata MNLA vastuhakust õnnestus neilgi vallutada suuri alasid. Riigipöördele järgnenud korralageduse käigus vallutasid mässulised kolme päeva jooksul kolm suurimat Põhja-Mali linna: Kidali, Gao ja Timbuktu. 5. aprillil 2012, pärast Douentza linna vallutamist, teatas MNLA, et on oma eesmärgid saavutanud ning lõpetab sõjategevuse. Järgmisel päeval kuulutasid nad vallutatud aladel välja iseseisva Azawadi riigi.

Pärast valitsusvastase sõjategevuse lõppemist tekkisid tuareegidest ja islamistidest mässuliste vahel pinged, loodava riigi aluspõhimõtetes ei suudetud üksmeelele jõuda. 27. juunil põrkasid tuareegi mässulised Gao lahingus kokku islamistliku grupeeringuga Ühtsuse ja Džihaadi Liikumine Lääne-Aafrikas (MOJWA). Lahingus sai viga MNLA peasekretär Bilal Ag Acherif, Gao langes islamistide kätte. Juba 17. juuliks olid MOJWA ja Ansar Dine võtnud tuareegide käest kõik piirkonna suuremad linnad.

14. veebruaril 2013 võttis MNLA tagasi oma taotluse Azawadi omariikluseks ning kutsus Mali valitsuse tuleviku osas läbirääkimistelaua taha.

## Vaata ka
* 2011. aasta Liibüa kodusõja tagajärjed
* Esimese maailmasõja järgsete Põhja-Aafrika konfliktide loend

## Viited
Mežmuiža (Smiltene piirkond)

**Mežmuiža** on küla (*mazciems*) Lätis Smiltene piirkonnas Launkalne vallas. Küla jääb piirkonna keskusest Smiltenest 9,3 ja Riiast 131 km kaugusele.

Külast läheb läbi maantee A2. Seal asub Mežciemsi bussipeatus.

## Viited
Mali poliitika

Kuni 2012. aasta märtsi ja detsembri riigipööreteni toimis **Mali poliitika** poolpresidentaalse esindusdemokraatliku vabariigi raamistikus. Mali riigipea on president, kes nimetab ametisse valitsusjuhi, peaministri. Riigis on mitmeparteisüsteem.

Täidesaatev võim kuulub valitsusele. Seadusandlik võim jaguneb valitsuse ja parlamendi, rahvusassamblee, vahel. Kohtuvõim on seadusandlikust ja täidesaatvast võimust eraldatud.

Economist Intelligence Uniti demokraatia indeksi järgi on Malis "hübriidrežiim".

## Viited
Lankaskalns

**Lankaskalns** on küla (*mazciems*) Lätis Smiltene piirkonnas Palsmane vallas. Küla jääb piirkonna keskusest Smiltenest 25,3 ja Riiast 147 km kaugusele.

Külast lähevad läbi maanteed V248 ja V249. Asulasse jääb Lankaskalnsi bussipeatus. Lankakalnsis kasvab looduskaitsealune Lankaskalnsi mänd. 

Aastal 2007 oli külas 10 elanikku.

## Viited
Mačāni

**Mačāni** on küla (*mazciems*) Lätis Smiltene piirkonna Palsmane vallas. Küla jääb piirkonna keskusest Smiltenest 25,9 ja Riiast 147,6 km kaugusele.

Küla lähistel kasvavad looduskaitsealune Mačāni mänd ja Jaunmačāni tamm. 

## Viited
Mālejas

**Mālejas** on küla (*mazciems*) Lätis Smiltene piirkonna  Palsmane vallas. Küla jääb piirkonna keskusest Smiltenest 20,4 ja Riiast 142 km kaugusele.

Külast läheb läbi maantee V243. Asulasse jääb Mālejase bussipeatus. Mālejases kasvavad looduskaitsealused põlispuud Kalnamālejase mänd, Mālejase tamm ja Mālejase Rootsi mänd. 

Aastal 2007 oli külas 43 elanikku.

## Viited
Pūķi

**Pūķi** on küla (*mazciems*) Lätis Smiltene piirkonnas Palsmane vallas. Küla jääb piirkonna keskusest Smiltenest 24,9 ja Riiast 146,6 km kaugusele.

Külast läheb läbi maantee V248. Pūķi asub Palsa jõe kaldal.

Aastal 2007 oli külas 30 elanikku.

## Viited
Rauza

**Rauza** on küla (*ciems*) Lätis Smiltene piirkonnas Palsmane vallas. Küla jääb piirkonna keskusest Smiltenest 17,7 ja Riiast 139,4 km kaugusele.

Küla lähedalt läheb läbi maantee V243. Asulasse jääb Rauza bussipeatus. Rauza asub Rauza jõe kaldal, jäädes osaliselt Rauza hoiualale. Külas asub ka endise Rauza mõisa hoonetekompleks.

## Elanikkond


* 52 (2000)
* 40 (2011)
* 34 (2019)

* 33 (2021)
* 26 (2025)


## Viited
Cepļi

**Cepļi** on küla (*mazciems*) Lätis Smiltene piirkonnas Palsmane vallas. Küla jääb piirkonna keskusest Smiltenest 28,4 ja Riiast 150,1 km kaugusele.

Cepļis kasvab looduskaitsealune Cepļi pärn.

Aastal 2007 oli külas 25 elanikku.

## Viited
Kļavaisi

**Kļavaisi** on küla (*mazciems*) Lätis Smiltene piirkonnas Palsmane vallas.. Küla jääb piirkonna keskusest Smiltenest 22,5 ja Riiast 144,2 km kaugusele.

2007. aastal oli külas 15 elanikku.

## Viited
Grošļi

**Grošļi** on küla (*mazciems*) Lätis Smiltene piirkonna Variņi vallas. Küla jääb piirkonna keskusest Smiltenest 23 ja Riiast 144,8 km kaugusele.

Külast lähevad läbi maanteed V248 ja V254. Seal asub Grošļi bussipeatus.

Aastal 2007 oli külas 30 elanikku.

## Viited
Jaunzemi (Smiltene piirkond)

**Jaunzemi** on küla (*mazciems*) Lätis Smiltene piirkonna Variņi vallas. Küla jääb piirkonna keskusest Smiltenest 19,8 ja Riiast 141,4 km kaugusele. Jaunzemi asub Ķeņģi jõe ääres.

## Viited
Ķempes

**Ķempes** on küla (*mazciems*) Lätis Smiltene piirkonna Variņi vallas. Küla jääb piirkonna keskusest Smiltenest 25,9 ja Riiast 147,6 km kaugusele.

Külast läheb läbi maantee V248. Seal asub Ķempu skola bussipeatus.

Aastal 2007 oli külas 41 elanikku.

## Viited
Kuļķi

**Kuļķi** on küla (*mazciems*) Lätis Smiltene piirkonna Variņi vallas. Küla jääb piirkonna keskusest Smiltenest 26,9 ja Riiast 148,7 km kaugusele.

Kuļķis kasvab looduskaitsealune Kuļķi mänd.

## Viited
Lazdiņi

**Lazdiņi** on küla (*mazciems*) Lätis Smiltene piirkonnas Variņi vallas. Küla asub Vizla jõe ääres jajääb piirkonna keskusest Smiltenest 26,2 ja Riiast 148 km kaugusele.

## Viited
Lindes

**Lindes** on küla (*mazciems*) Lätis Smiltene piirkonna Variņi vallas. Küla jääb piirkonna keskusest Smiltenest 27,7 ja Riiast 149,4 km kaugusele.

Külas kasvav Mazlindese tamm on looduskaitse all.

## Viited
Ūdrupe

**Ūdrupe** on küla (*mazciems*) Lätis Smiltene piirkonna Variņi vallas. Küla jääb piirkonna keskusest Smiltenest 22,1 ja Riiast 143,9 km kaugusele. Külast voolab läbi Palsa jõgi.

Külas kasvav nimetu tamm ja Lielūdrupi tamm on looduskaitse all.

Külast lähevad läbi maanteed P27, V248 ja V438. Seal asub Ūdrupe bussipeatus.

Aastal 2007 oli külas 13 elanikku.

## Viited
Hüdrogeneraator

**Hüdrogeneraator** on elektrigeneraator, tavaliselt sünkroongeneraator, mida käitab hüdroturbiin. Generaator moodustab turbiiniga tervikliku agregaadi, milles generaatori rootor on kinnitatud turbiini töörattaga ühisele võllile. 

Hüdrogeneraatoragregaadid on kasutusel hüdroelektrijaamades. Agregaadi võimsus võib ulatuda sadade megavattideni ja nimipinge 24 kilovoldini.

## Liigitus
Pöörlemistelje asendi järgi:
* vertikaalhüdrogeneraatorid, mille pöörlemistelg on püstne,
* horisontaalhüdrogeneraatorid, mille pöörlemistelg on rõhtne.

Rootori pöörlemissageduse järgi:
* aeglasekäigulised (60 kuni 600 pööret minutis),
* kiirekäigulised (üle 600 pöörde minutis).

Kõige laiemalt on kasutusel püstse rootoriga aeglasekäigulised agregaadid.

## Ajalugu
1878. aastal võttis William George Armstrong kasutusele esimese vee jõul käitatava alalisvoolugeneraatori, mis oli võimeline töös hoidma ühte kaarlampi. 1882. aastal avas Thomas Alva Edison esimese hüdroelektrijaama, mille võimsus oli 12,5 kW. Hüdroenergiat hakati järjest laiemalt kasutama, sest see võimaldas võrdlemisi hõlpsalt elektrit toota. 1886. aastaks oli Ameerika Ühendriikides juba 45 hüdroelektrijaama ning nende hulk kasvas kiiresti.

## Vaata ka
* Hüdroturbiin
* Hüdroelektrijaam

## Viited
Joonas Laks

**Joonas Laks** (sündinud 6. mail 1987) on Eesti teedeinsener ja poliitik.

## Haridus
Ta on lõpetanud Tallinna Saksa Gümnaasiumi saksakeelse osakonna (XXV lend) ja Tallinna Tehnikaülikooli teedeehituse erialal (lõputöö juhendaja oli Ain Kendra). Lõputöö käsitles Soome Väylävirasto eeskujul Eesti Taristuehituse Hinnaindeksi loomise võimalust ja vajadust (Teehoiu valdkonna hinnaindeksi metoodika Eestis).

## Töö
Ta on liikluskorralduse spetsialist, kelle esimene töökoht oli Teede REV-2 AS-is (praegu TREV-2 Grupp AS), kus ta töötas õpingute kõrvalt liikluskorralduse osakonnas ajutise liikluskorralduse juhina ning hiljem eelarvestaja ja liikluskorralduse projekteerijana. Viimane ametikoht kontsernis oli liikluskorralduse osakonna arendusjuht. 

Liikluskorralduse valdkonnas jätkas ta liitudes ITS valdkonna projekteerimise ettevõtte Trafiction OÜ-ga. 

Praegune töökoht on intelligentse liiklusjuhtimissüsteemide projektijuht ettevõttes Traffest OÜ (endine IB Foor OÜ).   

## Vabatahtlik tegevus
Ülikooli aastatel ja ka pärast seda on ta võtnud aktiivselt osa Tallinna Tehnikaülikooli Akadeemilise Meeskoori tegevusest olles seal baritoni häälerühma laulja ning täites ka erinevaid koori ametikohti.

Alates 2015 aastast on ta koos abikaasaga arendanud Järvakandi Mõisa valitsejamaja ja loonud selleks ka mittetulundusühingu Järvakandi Mõis.

2018 aastal asutas ta ka koos teiste aktiivsete Kristiine allaasumi elanikega asumiseltsi Lille Asumiselts MTÜ, mis on olnud aktiivne sealse kogukonna kaasamisel, piirkonna miljööväärtuse kaitsmisel ja esile tõstmisel. MTÜ algatusel liituti naabrivalve organisatsiooniga MTÜ Eesti Naabrivalve ja suurendati Lilleküla komando juures tegutsevate vabatahtlike päästjate arvu. Joonas Laks on ka ise Lilleküla Komando vabatahtlik. Lille asumiselts korraldab ka iga-aastaselt asumipäevi ja on partneriks nii linnaosavalitsusele kui Tallinna teistele ametiasutustele.

Ta on ka otsedemokraatiat edendava sihtasutuse Terve Rahvas asutaja, nõukogu liige ja juht. Lahkus sihtasutuse aktiivsest tegevusest 2020. aastal, kuid on senimaani rahvaalgatuste ja kaasava eelarve ideede toetaja.

## Poliitiline tegevus
Joonas Laks kuulus aastatel 2014–2021 erakonda Eestimaa Rohelised, kus ta oli erakonna juhatuse liige ja täitis ka peasekretäri rolli. Valimistel on ta roheliste nimekirjas kandideerinud neljal korral - Riigikogu valimistel Harju- ja Raplamaa neljandana kogus ta 2015 aastal 155 häält ja 2019 aastal 232 häält, 2017 kohalike omavalitsuste valimistel Kristiine esinumbrina 211 ja 2021 aastal 160 häält. 

2023. aasta Riigikogu valimistel kandideeris ta Riigikokku erakonna Eesti 200 nimekirjas, kogus valimisringkonnas nr 3 (Tallinna Mustamäe ja Nõmme linnaosa) ankrukandidaadina 198 häält.

Alates 2025 on ta Sotsiaaldemokraatlik Erakond liige. Ta kandideeris 2025. aasta kohaliku omavalitsuse volikogude valimistel Põhja-Tallinna linnaosas, sai 50 häält ning ei osutunud valituks.

## Isiklikku
Tema isa oli Henry Laks, ema on Tiina Laks ja vend Rasmus Laks.

Tema abikaasa on Züleyxa Izmailova, neil on kolm last.

## Viited